Henare PeeniHon PEENI HENARE (Minister for the Community and Voluntary Sector): Tēnā koe e Te Māngai o Te Whare. Tā te mea kua huaina mai ētahi o ō tāua hoa mahi i tōku ingoa e tika ana me tū au ki te whakahoki atu i ngā kōrero ki tō tātou Whare i te rā nei. E tautoko mārika ana ahau i ngā kōrero me ngā mihi i tukuna atu ki a Ngāti Rangi kua tae ora mai ki roto i tō tātou Whare me te pānuitanga tuarua o tēnei pire. Kua kōrero mai wētahi o ngā mema o Te Whare nei mō wētahi panonitanga wētahi whakarerekētanga ki roto i te pire nei. Kua rangona ngā taringa o te Rōpū Whiriwhiri i Ngā Take Māori i wētahi kōrero e kaha tautoko nei i te huarahi e whāia nei e Ngāti Rangi ko ētahi atu he hanga rerekē ngā kōrero. Nā ko te āhua nei i noho ngātahi a Ngāti Rangi me te Minita tatū i ngā kerēme e pā ana ki te Tiriti o Waitangi; kua āta kōrero rātou tahi ko te āhua nei kua tau ki tēnei o ngā pire kei mua i te aroaro o Te Whare i te rā nei. Ko ētahi o ngā take—ehara i te mea hou ki a tāua te Māori—e pā ana ki tēnei pire he āhua ōrite nei ki te nuinga o ngā pire tatū i ngā take e pā ana ki Te Tiriti o Waitangi. Ko ētahi e meangia ana e hē ana te kōrero ko ētahi e mea atu ana nō mātou kē te mana motuhake o taua wāhi o taua kaupapa rānei; nō reira i te rā nei kua kite atu ahau ki roto i ngā tuhinga o te pire nei ko ngā wawata o Ngāti Rangi kua tae mai nei.Nā kua whai huarahi anō te Minita mō ngā take nei ki te āta whakarongo me te āta noho ngātahi ki wētahi o ngā rōpū e whai pānga ana ki tēnei o ngā pire nō reira i te wā nei ko Ngāti Rangi ka noho mai ki runga e hiahia ana ki te whakatutuki i wā rātou kōrero ki roto i tēnei pire. Nō reira horekau he kōrero i tua atu i tēnei: ka tautoko mārika ahau i ngā kōrero kei roto i te pire me te hiahia kia anga atu te titiro ki te pānuitanga tuatoru o tēnei pire ko reira whakatutuki ai te wāhanga ki tēnei Whare. Me te kōrero anō ki a tātou e Te Whare: ka mutu te pānuitanga tuatoru ko reira ka tīmata ai ngā mahi ki te whakatutuki i ngā moemoeā o rātou mā. Nō reira ki a Ngāti Rangi kei konei Te Whare ki te āwhina atu i a koutou me tērā o ngā whāinga; mōhio ana au kei roto i ō koutou ringaringa te mana motuhake te rangatiratanga ki te whakatutuki i aua mahi heoi anō ko tā mātou hei tautoko hei tautoko i ngā whāinga o Ngāti Rangi ki roto i ngā tau kei mua i a tātou. Ko te hiahia kia āta tirohia e mātou te Kāwanatanga e tātou o Te Whare nei ngā tū āhuatanga kei roto i ngā pire pēnei nei nā. Kua kōrero ahau ki wētahi o aua āhuatanga; i kōrero mai te mema a Harete Hipango i ētahi atu o ngā kōrero kei roto—ehara i te mea e whakahē ana engari ko tāku e hiahia ana kia kite atu i tētahi atu huarahi kia tutuki pai ai ngā kerēme o ia iwi o ngā hapū puta noa i te motu whānui ka whai pānga ka whai mana anō rātou ki roto i ngā mahi o tēnei Whare nā runga anō hoki i te rangimarie me te hiahia kia tau anō hoki te maungārongo ki runga i Te Tiriti o Waitangi me ngā pānga o te iwi Māori me te Karauna kei roto i tērā tū āhuatanga.Nō reira ka nui tēnei māku. Kua tonoa mai e ōku hoa kia tū au ki te kōrero mō te take nei nō reira e mihi atu nei ki a tātou me te kī atu ki tōku tuahine nei te mema mō Te Ikaroa-Rāwhiti āe i toa a Ngā Tūmanako; āe ka haere mai koutou ki runga i a au o Tāmaki-makau-rau ā tērā atu tau me te hiahia ko reira anō ka tutū ai te puehu ki runga i te atamira o Te Matatini ki a tātou e ōku rangatira tēnā koutou tēnā koutou kia ora tātou katoa. [Thank you Madam Assistant Speaker. Because some of our colleagues have mentioned me in passing it is only fitting that I stand to respond to what is being said in our House today. I absolutely support the acknowledgments to Ngāti Rangi who have arrived at our House in good numbers for the second reading of this bill. Some of the members of the House have talked about certain changes some things that have been amended in this bill. The Māori Affairs Committee has listened carefully to submissions that passionately support the direction that Ngāti Rangi is taking as well as to those who have a different point of view. It looks as though Ngāti Rangi has sat down with the Minister for Treaty of Waitangi Negotiations; they have had good discussions to the point that we now have this bill before the House today. There are some matters—and this is not new to us to Māori—relating to this bill which are just like the majority of bills which pertain to the Treaty of Waitangi. There are those who dispute what is being claimed who say that they are the rightful claimants of a particular place of a particular grievance; so today I have found in the text of this bill that the vision of Ngāti Rangi is evident.The Minister for Treaty of Waitangi Negotiations has also with prudence been available to listen to other groups who have an interest in this bill; therefore at this time it is the prerogative of Ngāti Rangi to promote their ambitions through this bill. Therefore I have nothing more to add except to say: I absolutely support what is proposed in the bill along with the wish that it proceed to its third reading and thereby bring to a conclusion the involvement of this House. And let us all be clear in the House: it is only when the third reading has been accomplished that the vision of those long gone can begin to be realised.I therefore say to Ngāti Rangi the House is here to help you to reach your goals; I know that you have the mandate and the ability to bring this all to fruition and that our task is to assist to provide support for Ngāti Rangi to achieve its aims in the years to come. I trust that the provisions of bills like this are carefully weighed up by the Government indeed by those of us in this House. I have touched on some of the relevant aspects; the honourable member Harete Hipango has referred to others—it is not that I disagree but what I would like to see is a way forward which positively facilitates the resolution of claims by iwi and hapū throughout the country and that they are afforded relevant and authoritative status in the dealings of this House as well as being treated with empathy and a genuine wish for peace to prevail in matters Treaty of Waitangi as well as in dealings between Māori and the Crown.That is enough from me on the matter. My colleagues requested that I speak on this matter and I therefore greet all of us here. May I just mention to my sister the member for Te Ikaroa-Rāwhiti yes indeed Ngā Tūmanako are the champions; yes you will all descend on Tāmaki-makau-rau in two years where we expect to once again be thrilled by the Matatini stage. Ladies and gentlemen thank you one and all.]